Camarena de la Sierra

**Camarena de la Sierra** ye un municipio de la provincia de Teruel, situau en la comarca de Gúdar-Chabalambre. La suya población ye de 137 habitants (2014), en una superficie de 79,5&nbsp;km² y una densidat de población de 1,72 hab/km².

## Cheografía
Ye situau entre las sierras de Camarena y Chabalambre, chunto a lo río Camarena. Comprende lo lugar de Mas de Navarret.

Ye un lugar montanyoso con zonas de bosques, matullera, pastizals y poca zona de cautivo.

### Mugas
Lo suyo termin municipal muga con La Puebla de Valverde, Arcos de las Salinas, La Puebla de Sant Miguel, Riodeva, Cascant, Valacroch y Cubla.

## Historia
Camarena fue reconquiesta en 1205 en tiempos de Pero II d'Aragón. En 1217 teneba la categoría de villa cuan Chaime I d'Aragón la donó a lo bispe de Zaragoza Sancho d'Ahons en pagas por lo Castiello de Palma.

Yera citada en un texto de mayo de 1262 chunto con atros lugars que lo concello de Teruel heba de repoblar. D'esta traza los teruelans nombroron mayordombres en un texto en los que salen unas aldeyas d'a zona en litichio con lo Reino de Valencia.

Dende la creyación de las seixmas de la Comunidat d'aldeyas de Teruel Camarena fació part de la seixma d'el Campo de Sarrión. Fació tamién part de la sobrecullida de Mont Albán. Por lo menos dica 1711 tenió la categoría d'aldeya, manimenos en 1785 prenió la categoría de "lugar".

## Toponimia
Lo toponimo *Camarena* ye un toponimo con la terminación -ena, que indica pertenecia. L'apelativo *de la Sierra* s'aplicó por lo menos dende 1920 pa diferenciar-lo d'atro *Camarena* en Toledo.

Bi ha microtoponimos con components antigos como *La Truena*, *Fuente del [[Sambucus ebulus|Yelgo]]*, *Los Picayos*, *Requezo*, *[[Recuenco]]*, *La Salguilla*, *[[Aceral|Cederilla]]*, *Arnachares*, destacando-ne beluns con coincidencias u influencias de l'aragonés como *[[Gamellón]]*, *[[Francho|Francheta]]* (notable tamién por lo diminutivo diminutivo -eta fosilizau), *Fuente del [[Codonyo]]*, *Los [[Canyo]]s*, *[[Fuent|Fuen]] Blanquilla*, *[[Fuent|Fuen]] Somera*, *[[Plano]] Moral*, *El Planillo*, *El Poyal*, *Penya del [[Tormo]]*/*Penya de los Tormos*, *[[Artiga]]*, *Artigazo* y *El Medián*.

Lo microtoponimo *La Truena* se documenta como *La Trona* en la Carta de población de Villel:

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:200
TimeAxis   = orientation:vertical
ScaleMajor = unit:year increment:40 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:171
  bar:2000 from:0 till:186
  bar:2002 from:0 till:173
  bar:2004 from:0 till:166
  bar:2006 from:0 till:160
  bar:2008 from:0 till:163
  bar:2010 from:0 till:165
  bar:2012 from:0 till:145
  bar:2014 from:0 till:137
  bar:2016 from:0 till:127
  bar:2018 from:0 till:113
  bar:2020 from:0 till:107
 


## Administración
### Reparto de concellers




### Alcaldes

## Puestos d'intrés
* Ilesia de Sant Mateo.
* ermita de Sant Roque.
* ermita de Sant Pavlo.
* O **[[pino de la Cepa]]**, árbol monumental.
*Ilesia de Sant Miguel, sieglo XVI.

## Fiestas
* 16 d'agosto.
* 23 de setiembre.

## Referencias